تمت ارشفة منتديات نبع الفرات
على مودك عفت ربعي وناسي
واسد بحلوك شماتي وناسي
اذا عني غفل كلبك وناسي
انه بطرواك لسه وتدري بيه
يمن ليك الكلب يخفك ولاجن
وشوغاتك كلن عمري ولاجن
صدك تنساني يمعود ولاجن؟
هذاك انته الجنت تغفه على اديه
البشر لو مات كلبه ماتشوفه
وضمير الناس جنه مات اشوفه
عسن عين اللي حكلهه ما تشوفه
عمه اسود صابهه لحد المنيه
الليالي بكاسهن حنظل حسلي
ومثل ما احسنت محد حسلي
لهجن واشرد بهدمي حسلي
ولا اشوفن حلالي وماهو اليه
ابد مايوم من همك خليتان
وبعد خل ينتضر كلبي خليتان
اخبرك بالجسد ظلن خليتان
الك وحده اوهبتهه ووحده اليه
الوكت غثانه كلش ولمانه
وتراده ووله خيره وله امانه
هدم بيت الجمعنه والمانه
وخرايب ظلت الجانت زهيه
روحي اشتاكت لشخصك وحنيت
ولويت ظلوعي بفراكك وحنيت
وحقك جاجبت حنه وحنيت
عتبة داري لو مريت بيه
يحن كلبي على حبك من احبك
واخذ زهوة شبابي مني حبك
انشدك ياهو الاكثر مني حبك
حته بهالسهوله تخون بيه
احن انه لعشرتك بيه سبه
سلبني وصار حالي بيه سبه
وحك ذاك الصميده بيه سبه
اخلي اهل الكبور تهد عليه
شلت منه وتبعني هم لكاني
لكاني وشلكاني هم لكاني
عسل ضنه بعدني هم لكاني
صرت سم وخذت ثارات اليه
بوادي الشوك احس صوتي دوى لك
ودليلي شموع الك عشرة دوى لك
اذا كالولك بكتلي دوى لك
شتضن بدواك روحي اتعز عليه
عسى حد سيفه بنحري عساكر
ويتيه حساب طعناته عساكر
انه الجنت اهد لجلك عساكر
تلمني وبيه هسه تهد عليه-
ردت بالكون من عدك ولك حس
وجبينك لوعرك بيه ولك حس
ضربتك للعضم وصلت ولك حس
اموت تريد اموت وهاي هيه-
لساني يعجبك بطكهن ملكلك
وزود البيه موملكي ملكلك
اذا ربك بعث حارس ملكلك
اخطفك انته والحارس سويه
طفت عيني الجنت يسمر بهاراك
وعشرتك كالوحل صارت بهاراك
يحالي صفنك ادري بهاراك
وتعض بشفاك عالسويته بيه
هجرك حيل خايب مرضاني
زعلت وعكب شخصك مرضاني
ترض صدري وتكلي مرضاني
ولاجنك سحكت انته عليه-
احسنتي جنان
حفر وكتي حدر ساسي وهدماي
وسلب من عندي ثيابي وهدماي
عود اكرب واطش بزري وهدماي
بعيد الوكت مايلحلگ عليه
رررررررررررررررررائع